VS002584
Datum: 2003-10-27T01:00:00.000+01:00
datum_sodbe_i_stopnje: 2011-05-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 116.000 EUR
opombe: II Ips 196/2012 Revizija tožeče stranke je bila zavrnjena v delu, ki se nanaša na odmero odškodnine za nepremoženjsko škodo. Ugodeno ji je bilo v delu, ki se nanaša na odškodnino za premoženjsko škodo (renta) in je bila sodba sodišča druge stopnje v tem delu spremenjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Kmetica.

## Škodni dogodek

Prometna nesreča - oškodovanko je kot peško podrlo motorno vozilo.

## Poškodba

Kompliciran zlom sramnih kosti, zlom križnice na levi strani, zlom in zmečkanina desne goleni, podkolenska amputacija, odprt zlom leve goleni, udarninska in raztrganinska rana leve goleni in glave, pljučnica, poškodba peronealnega živca. Njeno življenje je bilo zaradi poškodb ogroženo.

## Telesne bolečine

40.000 EUR Zelo hude telesne bolečine - 4 dni, hude telesne bolečine - 25 dni, srednje hude telesne bolečine - 180 dni, lahke telesne bolečine - do konca zdravljenja občasno pa še vedno. Skupno je zdravljenje trajalo 2 leti in 7 mesecev.

#### Hospitalizacija

173 dni, od tega v komi 16 dni. Operacije (3x) v splošni anesteziji. Zaradi narave poškodbe je morala ležati.

#### Ambulantno zdravljenje

20 obiskov specialistov, ki jih bo morala obiskovati tudi v bodoče; daljše zdravljenje pri psihiatru.

#### Rehabilitacija

Fizioterapija stacionarno, ambulantno in doma več mesecev.

#### Nevšečnosti med zdravljenjem

Dolgotrajno ležanje v bolnišnici, odvisnost od tuje pomoči, 3-tedenska imobilizacija medenice, 2 meseca uporabe invalidskega vozička, 3 mesece hoje z berglami, transfuzije, več slikanj, 1x izpostavljena večji dozi sevanja pri CT, EMG (1x), navajanje na protezo (večkratna zamenjava zaradi številnih težav in vnetij krna). 1 mesec stalnega previjanja rane, jemanje analgetikov, antibiotikov, zdravil proti stresu, zdravljenje pri psihiatru.

## Strah

12.000 EUR Primarni strah - največ 2 uri. Hud sekundarni strah od prebuditve iz kome in dokler ni začela s samostojno hojo brez bergel in s podkolensko protezo. Srednje hud sekundarni strah za izid zdravljenja, zaradi česar se je razvila popoškodbena stresna motnja, ki je terjala zdravljenje pri psihiatru (in se je kasneje razvila v ZŽA), kar je trajalo do jeseni 2005.

## Zmanjšanje življenjske aktivnosti

52.000 EUR Funkcionalnost prizadetih okončin je močno zmanjšana (pod kolenom amputirana noga - dolžina krna je 17 cm, leva noga je zamaknjena). Kljub protezi je hoja šepava in nestabilna. Hodi tudi z berglami, vse le na kratke razdalje (5 minut) - v bistvu je nesposobna za kakršnokoli delo med stojo in hojo (proteza na desni nogi jo žuli, pri hoji se pojavljajo bolečine v medenici, levi goleni in stopalu). S svojo podobo se ne more sprijazniti. Dela kmetice ne more več opravljati, ne more več hoditi v hribe, igrati badmintona, rokometa in odbojke kot pred nesrečo. Pomoč potrebuje pri gospodinjstvu, dviganju bremen. Avta ne more voziti. Prvi dve leti je bila povsem nemočna in depresivna; psihično stanje se ji sicer počasi izboljšuje. Bližina najbližjih ji zelo pomaga. Zaradi izpostavljenosti močnemu sevanju ji je bila zanositev odsvetovana.

#### Opis invalidnosti

invalid I. kategorije

## Skaženost

12.000 EUR Številne brazgotine na čelu, levem delu križnice, spodnjem delu medenice, levem gležnju in desnem stegnu ter pod kolenom amputirana noga (dolžina krna je 17 cm) ji povzročajo nelagodje, zaradi katerega se nerada kaže v javnosti. Kljub protezi je hoja šepava in nestabilna. Hodi tudi z berglami. Njen videz je izjemno hudo skažen. S svojo podobo se ne more sprijazniti.

**Zveza:**

OZ člen 179